recursal/SuperWikiNEXT-32B huggingface dataset:
**கசல்**  (gazal, அரபி உருது: غزل) என்பது உருதுமொழியில் யாக்கப்படும் ஈரடி சந்தங்கள் கொண்ட, மீளவரும் பல்லவியுடன் அமைந்த கவிதை வடிவாகும். இவ்வடிவில் பிரிவின் துயரத்தையும் வேதனையையும் வெளிக்கொணரவும் வலியை மீறிய காதல் உணர்வினை காட்டுவதாகவும் கவிதைகள் யாக்கப்பட்டன. ஆறாம் நூற்றாண்டு முதலே கசல் வடிவமைப்பு அரபி மொழியில் இருந்துள்ளது. இது இந்தோ-பெர்சிய-அராபிக் பண்பாடு கிழக்கு இசுலாமிய நாடுகளுக்கு வழங்கியுள்ள இலக்கிய வகை ஆகும். இதன் பாணியும் நடையும் பிரிவையும் காதலையும் மையமாகக் கொண்ட பல உணர்ச்சிகளை வெளிப்படுத்தும் வல்லமை கொண்டுள்ளது.

சுஃபிக்கள் மற்றும் புதிய இசுலாமிய சுல்தான்களின் தாக்கத்தால் 12ஆம் நூற்றாண்டில் தெற்கு ஆசியாவில் கசல் பரவத்தொடங்கியது. பெரும்பாலும் இது உருது மொழியில் எழுதப்பட்டாலும் நடப்புக் காலங்களில் கசல் வடிவத்தில் பிற மொழிகளிலும் கவிதைகள் வடிக்கப்படுகின்றன. 

பெர்சிய சமயவியலாளர்களும் கவிஞர்களுமான ஜலால் அல்-தின் முகமது ரூமி (13வது நூற்றாண்டு) மற்றும் ஹஃபேசு (14வது நூற்றாண்டு),அசேரி மொழி கவிஞர் ஃபூசுலி (16வது நூற்றாண்டு), ஆகியோரும் பெர்சிய மற்றும் உருது மொழியில் எழுதிய மிர்சா கலீப் (1797–1869) மற்றும் முகமது இக்பால் (1877–1938) ஆகியோரும் புகழ்பெற்ற கசல் கவிஞர்கள் சிலராவர். யோகன் வுல்ஃப்கேங் வொன் கோதெ (1749–1832) பத்தொன்பதாம் நூற்றாண்டில் செருமனியில் கசல் வடிவை பரப்பினார். இந்த வடிவை பிரெடெரிக் ருக்கெர்ட் (1788–1866) மற்றும் அகஸ்ட் வொன் பிளேட்டன் (1796–1835) மிகுதியாகப் பயன்படுத்தினார்கள். காசுமீரிய அமெரிக்கர் ஆகா சகித் அலி கசல் வடிவில் ஆங்கிலம் மற்றும் பிறமொழிகளில் கவிதைகளை வடித்துள்ளார். 

கசல் கவிதைகள் சிலவற்றில் கடைசி வரியில் கவிஞரின் பெயர் இடம் பெருவது வழமையாக உள்ளது.

மேற்கோள்கள்
-----------

1. ↑  "A new Hindustani-English dictionary". 1879. .
2. ↑  "Meaning of ghazal in English" (in en). .
3. ↑  "Ghazal". 9 September 2018. .
**அசன்தேவி** அல்லது **அசன்பீபி** (*Asanbibi*, வங்காள மொழி: আসানবিবি) என்பது தென் மேற்கு வங்காளத்திலும் தெற்கு வங்காளதேசத்திலும் வணங்கப்படும், நாட்டுப்புற தெய்வமாகும். 

இவருடன் இணைந்து, ஒலாதேவி (காலராவிற்கான தெய்வம்), அஸ்கைபிபி , சந்த்பிபி , பஹதாபிபி , ஜெதுன்பிபி மற்றும் ஜோலைபிபி  ஆகிய ஏழு பேருமே வணங்கப்படுகிறார்கள். எழுவரும் இணைந்து சத்பீபி என்று அழைக்கப்படுகின்றனர். 

சிலர், இந்து சமயத்தில் கூறப்படும் சப்தகன்னியர் அல்லது **சப்தமாதர்** எனப்படும் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோரே இந்த சத்பிபி எனப்படும் ஏழு தெய்வங்கள் என்று நம்புகிறார்கள், ஆனால் சப்தமாத்ரிகர்களுக்கும் சத்பிபி இடையே கிட்டத்தட்ட எந்த ஒற்றுமையும் இல்லை. இப்படியான தெய்வங்களின் கூட்டு வழிபாடு வரலாற்றுக்கு முந்தைய இந்தியாவின் சிந்து சமவெளி நாகரிகத்தின் முக்கிய நகர்ப்புற மையமான மொகெஞ்சதாரோவில் கண்டுபிடிக்கப்பட்ட ஒரு சுடுமண் பாண்ட முத்திரையால் அறியலாம், இது ஏழு பெண்கள் ஒன்றாக நிற்கும் உருவத்தை சித்தரிக்கிறது.

மேற்கோள்கள்
-----------

1. ↑  "அசான் பீபி பூஜை".. பார்த்த நாள்: 1 February 2024.
2. ↑  Basu, Gopendrakrishna (2008) [1966]. *Banglar Laukik Debata* (in Bengali), Kolkata: Dey's Publishing, ISBN 81-7612-296-3, pp.187-91
*Andrographis echioides*
**கோபுரம் தாங்கி** (*False Waterwillow*, தாவர வகைப்பாட்டியல்: *Andrographis echioides*) என்பது தமிழக மூலிகைச் செடிகளில் ஒன்றாகும். இது தமிழகத்தில் அழிந்து வரும் இனமாகக் கருதப்படுகிறது. பாறை இடுக்குகளிலும், இடிந்த சுவர்களிலும், பரவலாக அனைத்து தமிழகக் கிராமங்களிலும் காணப்படுகிறது. இதன் விதைப்பை நீர் பட்டவுடன் வெடித்து பரவும் தன்மைக் கொண்டதாக இருக்கிறது. இதன் இலை, வேர் என்பன பயன் தரும் பாகங்களாகும். சித்தமருத்துவத்தில் தலைப்பொடுகு, முடி உதிர்தல், தலைச்சூடு தணிப்புக்கும், தலைப் புழுவெட்டுக்கும், முடிவளர்ச்சிக்கும் பயனாகுமென குறிப்புகள் உள்ளன. சம அளவு நல்லெண்ணெயுடன் கலந்து தைலம் காய்ச்சி பயன்படுத்துவது சிறப்பாகக் கூறப்படுகிறது.

இவற்றையும் காணவும்
------------------

* மூலிகைப் பட்டியல் (தமிழ்நாடு)

மேற்கோள்கள்
-----------

1. ↑

விக்கிமீடியா பொதுவகத்தில்,  
 ***Andrographis echioides***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Andrographis echioides***

உசாத்துணை
---------

* Plantae Asiaticae Rariores 3:117. 1832
* 

* USDA, ARS, GRIN. *கோபுரம் தாங்கி* in the *மூலவுயிர்முதலுரு வளவசதிகள் தகவற் வலையகம்*, ஐக்கிய அமெரிக்காவின் வேளாண்துறை ஆராய்ச்சி சேவையகம். Accessed on 09-Feb-12.
**சிவநாத் சாஸ்திரி கல்லூரி** என்பது இந்தியாவின் மேற்கு வங்காள மாநிலத்தின் கொல்கத்தாவில் 1879 ஆம் ஆண்டில் நிறுவப்பட்ட பெண்களுக்கான இளங்கலை கல்லூரியாகும், **தென்நகர காலைக் கல்லூரி(** south city morning) என்று பிரபலமாக குறிப்பிடப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. 

  

வங்காளத்தின் புகழ்பெற்ற பிரம்ம சமூக சீர்திருத்தவாதியான மறைந்த பண்டிட் சிவநாத் சாஸ்திரி பாரம்பரியத்தையும் பெருமையையும் நினைவுகூரும் வகையில் இப்பெயர் பெற்றுள்ளது. இது ஹெராம்பா சந்திரா கல்லூரி (பொதுவாக **தென்நகர பகல் கல்லூரி** என்று அழைக்கப்படுகிறது) மற்றும் பிரபுல்லா சந்திரா கல்லூரி (பிரபலமாக **தென்நகர மாலைக்கல்லூரி** என்று அழைக்கப்படுகிறது) ஆகியவைகளுடன் தன் கல்லூரி வளாகத்தை பகிர்ந்துகொண்டுள்ளது.

வரலாறு
------

வங்காளத்தின் பழமையானதும் முதல் தர கல்லூரிகளில் ஒன்றானதுமான இக்கல்லூரி,1879 ஆம் ஆண்டில் மறைந்த ஆனந்த மோகன் போஸ் தலைமையில் நிறுவப்பட்டது. மனிதநேயம் மற்றும் ஒரு சில அறிவியல் பாடங்களில் கற்பித்தலைத் தவிர, இளங்கலை மட்டம் வரை முழு அளவிலான வணிகக் கல்விக்கான ஏற்பாடுகளையும் கொண்டுள்ள இக்கல்லூரியானது கொல்கத்தாவில் உள்ள பெண் மாணவர்களிடையே வணிகக் கல்வியை வழங்குவதில் முன்னணியான ஒன்றாக விளங்கிவருகிறது.

துறைகள்
-------

### வணிகப்பிரிவு

* வணிகம் (கவுரவப்பட்டம் மற்றும் பொது)
* கணக்கியல் (கவுரவப்பட்டம் மற்றும் பொது)

### கலைப்பிரிவு

* வங்காளம் (கவுரவப்பட்டம் மற்றும் பொது)
* ஆங்கிலம் (கவுரவப்பட்டம் மற்றும் பொது)
* வரலாறு (கவுரவப்பட்டம் மற்றும் பொது)
* அரசியல் அறிவியல் (கவுரவப்பட்டம் மற்றும் பொது)
* புவியியல் (கவுரவப்பட்டம் மற்றும் பொது)

சிறப்புகள்
----------

இக்கல்லூரியின் நூலகம் இதன் சிறப்புகளில் ஒன்றாகும். 1961 ஆம் ஆண்டில் இருந்தே மிக நேர்த்தியான, வளமான புத்தகங்களின் தொகுப்பைக் கொண்டிருந்த இது, தற்போது கல்லூரியில் கற்பிக்கப்படும் அனைத்து பாடங்கள் மற்றும் தொடர்புடைய பாடங்கள் கொண்ட 41,000க்கும் மேற்பட்ட நூல்களை கொண்டுள்ளது.

இந்நூலகம் ஐந்து தனித்தனி அலகுகளைக் கொண்டுள்ளது: 

1. மைய நூலகம்
2. கவுரவப்பட்ட நூலகம்
3. பணியாளர் அறை நூலகம்
4. புவியியல் துறை நூலகம் மற்றும்
5. தாவரவியல் துறை நூலகம்.

அங்கீகாரம்
----------

இந்த சாஸ்திரி கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சில் (என்ஏஏசி) அங்கீகாரமும் இந்த கல்லூரிக்கு வழங்கப்பட்டுள்ளது

குறிப்பிடத்தக்க முன்னாள் மாணவர்கள்
----------------------------------

* இந்திராணி தத்தா
* கொனீனிகா பானர்ஜி

மேற்கோள்கள்
-----------

1. ↑  "Affiliated College of University of Calcutta". .
2. ↑  "சிவநாத் சாஸ்திரி கல்லூரி மற்றும் அதன் நூலகம்". .
3. ↑  Colleges in West Bengal, University Grants Commission பரணிடப்பட்டது 16 நவம்பர் 2011 at the வந்தவழி இயந்திரம்
**தெற்குச் சமவெளி கல்லூரி** என்பது மேற்கு வங்காள அரசின் வேண்டுகோளின் பேரில், ஆகஸ்ட் 1961 ஆம் ஆண்டில் டாக்டர் பிதான் சந்திர ராய் அவர்களால் மலைப்பகுதி பெண்களின் முன்னேற்றத்திற்காக **லோரெட்டோ கல்லூரி என டார்ஜிலிங் பகுதியில்** பெண்கள் கல்லூரியாக நிறுவப்பட்டது. ஆரம்பத்தில் அக்கல்லூரியின் தாயமைப்பான புனித கன்னி மேரி நிறுவனத்தின் ஐரிசு கிளை இக்கல்லூரியின் நிர்வாகத்தை கவனித்துக் கொள்ள ஒப்புக்கொண்டாலும்  போதிய பணியாளர்கள் இல்லாததால், இக்கல்லூரியை மேற்கு வங்க அரசிடம் ஒப்படைக்கப்பட்டது. தொடர்ந்து இக்கல்லூரி தெற்குச் சமவெளி கல்லூரி என பெயர் மாற்றப்பட்டது. 

"பொறுப்பான" சுதந்திரத்தைப் பயன்படுத்துவதற்கான வளர்ச்சியை ஊக்குவித்தல், மனித ஆளுமைக்கு மரியாதை மற்றும் உண்மையான மதிப்புகளைப் பாராட்டுதல் போன்ற நோக்கங்களை முதன்மையாகக் கொன்டு இக்கல்லூரி இயங்கிவருகிறது.

அங்கீகாரம்
----------

2016 ஆம் ஆண்டில் இக்கல்லூரி தேசிய மதிப்பீடு மற்றும் தரச்சான்று அவையால் (NAAC) 'ஏ' தர அங்கீகாரம் பெற்றுள்ளது.

  

கல்லூரியின் சார்பாக வெளியிடப்படும் இதழின் பெயர் சூழல் (லத்தீன்:*Contextures) என்பதாகும்*.  இந்த இதழில் ஆங்கிலம், நேப்பாளி, பெங்காலி மற்றும் இந்தி மொழிகளில் உள்ளடக்கங்கள் உள்ளன, இது மாணவர்களின் இலக்கிய திறன்களை வெளிப்படுத்த உதவ நடத்தப்படுகிறது.

படத்தொகுப்பு
------------

* கல்லூரி நுழைவாயில்கல்லூரி நுழைவாயில்

மேற்கோள்கள்
-----------

1. ↑  "Southfield college brief history".. பார்த்த நாள்: 12 May 2012.
2. ↑  "Loreto College is Southfield - Teachers hope legacy will continue".. பார்த்த நாள்: 12 May 2012.
3. ↑  "Students corner".. பார்த்த நாள்: 12 May 2012.
**பீசாவின் சாய்ந்த கோபுரம்** (*Leaning Tower of Pisa இத்தாலியம் [ˈtorre di ˈpiːza; ˈpiːsa])*) இத்தாலியின் பீசா நகரில் உள்ள பீசா பேராலயத்தின் மணிக்கோபுரமாகும். இது நிமிர்ந்து நிற்பதற்கே கட்டப்பட்டதாயினும், ஆகஸ்ட் 9, 1173ல் கட்டுமானம் ஆரம்பிக்கப்பட்ட போதே சாயத் தொடங்கியதாகக் கூறப்படுகிறது.

நிலத்திலிருந்து கோபுரத்தின் உயரம் 55 மீட்டர் ஆகும். இதன் நிறை 14,500 tonnes (16,000 short tons). என்று கணிக்கப்பட்டுள்ளது. இதன் தற்போதைய சரிவு சுமார் 10%. இது 297 படிகளைக் கொண்டுள்ளது. 

இத்தாலிய அரசாங்கம் இந்த சாயும் கோபுரம் விழுந்து விடாமல் பாதுகாக்க உதவும்படி 1964, பெப்ரவரி 27ல் கோரிக்கை விடுத்தது. 

1990, சனவரி 7ல் இக் கோபுரம் பாதுகாப்புக் காரணங்களுக்காக, பொதுமக்களுக்கு மூடப்பட்டது. 

அண்மையில் கோபுரத்தின் சரிவுக் கோணத்தைக் குறைப்பதற்காகச் சில கட்டுமானப் பணிகள் நடைபெற்றன. 10 ஆண்டு வேலைகளுக்குப்பின் 2001, சூன் 16ல் மீண்டும் பொதுமக்களுக்குத் திறந்துவிடப்பட்டது.

மேற்கோள்கள்
-----------

வெளி இணைப்புகள்
---------------

* Official Website பரணிடப்பட்டது 2010-09-20 at the வந்தவழி இயந்திரம்
* 

1. ↑  "DiPI Online" (in it). *Dizionario di Pronuncia Italiana* இம் மூலத்தில் இருந்து 30 October 2020 அன்று. பரணிடப்பட்டது.. .
2. ↑  "Leaning Tower of Pisa Facts". Leaning Tower of Pisa இம் மூலத்தில் இருந்து 11 September 2013 அன்று. பரணிடப்பட்டது.. .
**மணவூர்** (Manavur) என்பது சென்னையிலிருந்து 54 கிலோமீட்டர் தொலைவில் மத்திய-அரக்கோணம் இரயில் பாதையில் அமைந்துள்ள ஒரு வரலாற்றுக் கிராமமாகும். இந்த கிராமம் 7 ஆம் நூற்றாண்டின் முற்பகுதியைச் சேர்ந்தது. பழைமையான தொண்டை மண்டலத்தை 24 பிரிவுகளாகப் பிரித்து குரும்பர்கள் என்பவர்கள் ஆட்சி செய்தனர் என்பதை வரலாற்று உண்மைகள் வெளிப்படுத்துகின்றன. அவற்றில் மணவூர் 4 வது பிரிவாகும். 

1200 ஆண்டுகள் பழமையான திருநந்தீசுவரர், கர்கடகேசுவரர், கந்தசாமி மற்றும் விநாயகர் போன்ற இந்துக்கடவுள்களின் கோயில்கள் இந்த சிறிய கிராமத்தில் அமைந்துள்ளன. இந்தக் கோயில்களின் கருவறைகளில் காணப்படும் பல கல்வெட்டுகளும், சிற்பங்களும் மற்றும் கட்டடக்கலை வடிவமைப்பும் வழக்கமான சோழர் கால கட்டுமானத்தை சித்தரிக்கின்றன.

சிறீ ஆனந்தவள்ளி சமேதா திருநந்தீசுவரர் கோயில்
--------------------------------------------

இந்த கோவில் திருநந்தீசுவரரை மூலவராகக் கொண்டுள்ளது. இதன் வடக்குப் பகுதியில், ஆனந்தவள்ளி தாயார் கோயில் உள்ளது. வெளிப்புற பிரகாரத்தில் பிள்ளையார், முருகன் மற்றும் பைரவர் ஆகிய தெய்வங்கள் சேத்திரபாலகராக அமர்ந்துள்ள்னர். கருவறையைச் சுற்றி தட்சிணாமூர்த்தி (சிவ வடிவம்), இலிங்கோத்பவர், பிரம்மா மற்றும் துர்க்கை சிலைகள் நிறுவப்பட்டுள்ளன. 

திருவாலங்காட்டில் சிவன் தனது நடனத்திற்குப் பின்னர் திருமணக் கோலத்தில் அகத்தியருக்கு தனது துணைவியார் ஆனந்தவள்ளியுடன் தரிசனம் அளித்ததாகக் கூறப்படுகிறது. எனவே இந்த கிராமம் மணவூர் என்று அறியப்பட்டது. நந்தி பகவான் மற்றும் முனிவர் அகத்தியர் ஆகியோர் இங்கு வழிபட்டு வந்துள்ளனர். கூவம் மற்றும் தக்கோலம் கோயில்களில் காணப்படும் கல்வெட்டுகள் இந்த கோயிலின் மகிமையைப் பற்றி பேசுகின்றன. மணவூரில் உள்ள கோயில்கள் ஆகம சாத்திரங்களில் குறிப்பிடப்பட்டுள்ளபடி சரியான சீரமைப்புடன் கட்டப்பட்டுள்ளன. 

### கோயிலின் தற்போதைய நிலை

திருநந்தீசுவரர் கோயில் பாழடைந்த நிலையில் இருந்தது. தற்போது அது புதுப்பிக்கப்பட்டுள்ளது. அசல் மகிமையை மீட்டெடுப்பதற்கும் வீழ்ச்சியடைந்த கம்பீரத்தை நிலைநிறுத்துவதற்கும் ஒரு முயற்சியாக உள்ளூர் கிராமவாசிகள் ஊதியமின்றி உழைத்து இந்த வரலாற்று கோயிலின் ஒரு பகுதியை மீட்டெடுத்தனர். இருப்பினும், குறிப்பிட்ட நிபுணத்துவம் தேவைப்படும் பிற பணிகள் உள்ளன.
**பசால்ட் பாறைகள்** ( துருக்கியம்: Bazalt Kayalıkları) வட துருக்கியின் சினோப் மாகாணத்தில் அமைந்துள்ள நெடுவரிசை பாசால்ட் வடிவத்தில் எரிமலைப் பாறைகள் உள்ளன. இப்பகுதி நாட்டின் பதிவு செய்யப்பட்ட இயற்கை நினைவுச்சின்னமாகும் .

இது 20 கிலோமீட்டர் (12 மைல்கள்) ஆகும் சினோப் மாகாணத்தில் உள்ள போயாபத்தின் மையத்திலிருந்து தொலைவில், பாய் குருசராய் கிராமத்திற்கு அருகிலுள்ள ஃபிண்டிக்லிக் இடத்தில் அமைந்துள்ளது. 

மினரல் ரிசர்ச் அண்ட் எக்ஸ்ப்ளோரேஷன் கோ. (எம்.டி.ஏ) மற்றும் டோகுஸ் எய்லுல் பல்கலைக்கழகத்தின் புவியியலாளர்களால் மேற்கொள்ளப்பட்ட ஆராய்ச்சியின்படி, பாசால்ட் நெடுவரிசைகள் சுமார் 3-5 மில்லியன் ஆண்டுகளுக்கு முன்பு உருவாக்கப்பட்டன.

பாசால்ட் படிவங்கள் மூன்று அண்டைப் பள்ளத்தாக்குகளில் அமைந்துள்ளன. செங்குத்தாக இணைந்த பாசால்ட் நெடுவரிசைகள் பலகோண வடிவத்தில் செவ்வக, ஐங்கோண மற்றும் அறுகோண ப்ரிஸங்களாக உள்ளன, மேலும் அவை 30–40 m (98–131 அடி) ஆகும். உயரம். இது 10.249 ha (25.33 ஏக்கர்கள்) பரப்பளவைக் கொண்டுள்ளது. 

பாசால்ட் பாறைகளின் உருவாக்கம், அமைப்பு மற்றும் கண்ணோட்டம் ஆகியவை உலகில் அரிதான எடுத்துக்காட்டுகள். புவியியல் மற்றும் சுற்றுலா முக்கியத்துவம் காரணமாக இது மார்ச் 8, 1996 அன்று முதல் தரத்தின் பாதுகாக்கப்பட்ட பகுதியாக அறிவிக்கப்பட்டது. செப்டம்பர் 17, 2007 அன்று, உள்ளூர் நிர்வாகம் வனம் மற்றும் நீர் மேலாண்மை அமைச்சகத்திடம் இயற்கை நினைவுச்சின்னமாக அங்கீகரிக்க விண்ணப்பித்தது. இப்பகுதி 2011-ஆம் ஆண்டில் இயற்கை நினைவுச்சின்னமாக பதிவு செய்யப்பட்டது.

மேற்கோள்கள்
-----------
**அன்னவரம்** (Annavaram) என்பது இந்திய மாநிலமான ஆந்திராவின் கிழக்கு கோதாவரியில் அமைந்துள்ள ஒரு கோயில் நகரமாகும். இது பம்பா ஆற்றின் கரையில் உள்ளது.  இந்த கிராமத்தில் இரத்னகிரி மலையில் விஷ்ணுவின் ஒரு வடிவமான வீர வேங்கட சத்தியநாராயணன் கோயில் உள்ளது.

சொற்பிறப்பியல்
--------------

அன்னம் என்றச் சொல்லுக்கு தெலுங்கில் உணவு என்று பெயர். உள்ளூர் மொழி மற்றும் அந்த இடம் உணவு விநியோகத்திற்காக அறியப்பட்டது. இது குடியேற்றத்திற்கு அதன் பெயரை அன்னவரம் என்று கொடுத்திருக்கலாம்.

போக்குவரத்து
------------

தேசிய நெடுஞ்சாலை எண் 16 இக்கிராமம் வழியாக செல்கிறது. ஆந்திர மாநில சாலை போக்குவரத்துக் கழகம் அன்னவரம் பேருந்து நிலையத்திலிருந்து பேருந்து சேவைகளை இயக்குகிறது.  ஹவுரா-சென்னை பிரதான பாதையில் அன்னாவரம் தொடருந்து நிலையம் அமைந்துள்ளது. இது தென் மத்திய தொடருந்து மண்டலத்தின் விஜயவாடா இருப்புப்பாதைப் பிரிவில் *பி-வகை* நிலையமாக வகைப்படுத்தப்பட்டுள்ளது.

குறிப்புகள்
-----------

1. ↑  "Census 2011". The Registrar General & Census Commissioner, India.. பார்த்த நாள்: 26 July 2014.
2. ↑  "Temples -> Annavaram" (Web page). Government of India. 2012 இம் மூலத்தில் இருந்து 26 March 2012 அன்று. பரணிடப்பட்டது.. .
3. ↑  "Annavaram Devasthanam". .
4. ↑  "Bus Stations in Districts" இம் மூலத்தில் இருந்து 22 March 2016 அன்று. பரணிடப்பட்டது.. .
5. ↑  "Vijayawada Division – a profile". Indian Railways. .

வெளி இணைப்புகள்
---------------


விக்கிப்பயணத்தில் ***Annavaram*** என்ற இடத்திற்கான பயண வழிகாட்டி உள்ளது.

விக்கிமீடியா பொதுவகத்தில்,  
 ***Annavaram***   
என்பதில் ஊடகங்கள் உள்ளன.
**நா.மே.க.ரெ.வி மகளிர் கல்லூரி**, என்பது கர்நாடக மாநிலம் பெங்களூரில் உள்ள ஜெயநகரில் 1973 ஆம் ஆண்டு நிறுவப்பட்ட ஒரு மகளிர் பொது பட்டக் கல்லூரியாகும். பெங்களூர் பல்கலைக்கழகத்துடன் இணைக்கப்பட்டுள்ள  இக்கல்லூரியில் கலை, அறிவியல் மற்றும் வணிகப்பிரிவுகளில்பல்வேறு இளங்கலை மற்றும் முதுகலை படிப்புகள் பயிற்றுவிக்கப்படுகிறது. சமீபத்திலிருந்து முனைவர் பட்ட ஆராய்ச்சி படிப்புகளும் பயிற்றுவிக்கப்படுகிறது. 

**திருமதி நாகரத்தினம்மா மேதா கஸ்தூரிரங்க ரெட்டியின்** நினைவாகவே இக்கல்லூரிக்கு இப்பெயர் வைக்கப்பட்டுள்ளது. ராஷ்ட்ரீய வித்யாலயா கல்வி நிறுவனம் என்ற தொண்டு நிறுவனம் மூலம் நிர்வகிக்கப்படும் இக்கல்லூரி, 2005 ஆம் ஆண்டில் தன்னாட்சி அந்தஸ்தையும் பெற்றுள்ளது.

துறைகள்
-------

### அறிவியல் பிரிவு

* இயற்பியல்
* வேதியியல்
* கணிதம்
* தாவரவியல்
* விலங்கியல்
* மின்னணுவியல்
* உயிரி தொழில்நுட்பவியல்
* கணினி அறிவியல்

### கலை மற்றும் வணிகப்பிரிவு

* கன்னடம்
* ஆங்கிலம்
* வரலாறு
* அரசியல் அறிவியல்
* சமூகவியல்
* பொருளாதாரம்
* உளவியல்
* இதழியல்
* வியாபார நிர்வாகம்
* வர்த்தகம்

அங்கீகாரம்
----------

பல்கலைக்கழக மானியக் குழுவால் (UGC) அங்கீகரிக்கப்பட்டுள்ள இக்கல்லூரி தேசிய மதிப்பீடு மற்றும் தரச்சான்று அவையினால் மதிப்பீடு செய்யப்பட்டு தரமளிக்கப்பட்டுள்ளது.

2010 ஆம் ஆண்டில் பல்கலைக்கழக மானியக் குழுவால் இக்கல்லூரியானது , "சிறப்பு சாத்தியக்கூறுள்ள கல்லூரி" என விருதளிக்கப்பட்டுள்ளது.

மேற்கோள்கள்
-----------

1. ↑  "Affiliated College of Bangalore University". .
**புத்தர் கலைக்குழு** என்பது தமிழ்நாட்டில் இயங்கும் ஓரு பறையிசைக் கலைக்குழு ஆகும். 25 கொண்ட முழு மற்றும் பகுதி நேரக் கலைஞர் அடங்கிய இந்த கலைக்குழு தமிழ்நாடு முழுவதும் தமிழ்நாட்டின் பழமையான நாட்டுப்புற கலைகளில் ஒன்றான பறையிசை சம்மந்தப்பட்ட பல்வேறு நிகழ்ச்சிகளை வழங்கி வருகின்றது. மேலும் இக்கலைக்குழு சார்பாக, விருப்பமுள்ள அனைவருக்கும் பறையிசையைக் கற்பிக்கும் பணியிலும் ஈடுபட்டு இருக்கின்றார்கள்.

இந்தக் குழுவினை மணிமாறன் (பிண்ணனிப் பாடகி மகிழினி மணிமாறனின் கணவர்) 2007 ஆம் ஆண்டு முதல் உருவாக்கி வழிநடத்தி வருகின்றார்.

நோக்கமும் கொள்கையும்
--------------------

நாட்டுப்புறக் கலையான பறையாட்டத்தை உலகம் முழுவதும் பரப்புவதும், மற்ற கலை வடிவங்களில் மரியாதைக்குரிய இடத்தைப் பெறுவதும் இக்குழுவின் முதன்மை நோக்கமாகும்.

நிகழ்ச்சிகள்
------------

இக்கலைக்குழுவின் முதன்மை நிகழ்ச்சி பறை ஆட்டமாகும். அத்தோடு, ஒயிலாட்டம், பெரிய குச்சி ஆட்டம், சிலம்பாட்டம், கழியாலட்டம் மற்றும் பொம்மையாட்டம் போன்ற பிற நாட்டுப்புற கலை வடிவங்களிலும் தேர்ச்சி பெற்று நிகழ்ச்சிகளை நடத்திவருகிறது.

இந்த கலைக்குழுவினர் பின்வரும் பல்வேறு காரணங்களுக்காக இறுதிச் சடங்குகளுக்கு பறையிசைக்க போவதில்லை என்பதை கொள்கை முடிவாகவே வைத்துள்ளனர். ஏனென்பதை இதன் நிறுவனர், "இறுதிச் சடங்குகளில் இசைக்கும் போது, காலில் சலங்கைகளோ, இசைக்கான உடைகளோ அணிய முடியாது மேலும், பெண் கலைஞர்கள் தகன மைதானங்களில் பெரும்பாலும் அனுமதிக்கப்படுவதில்லை. அத்தோடு, அந்த நேரத்தில் ஊதியம் குறித்து பேச்சுவார்த்தை நடத்துவதும் நியாயமற்றது" என்பதாகக் கூறுயுள்ளார். மேலும் புத்தர் கலைக்குழுவில் உள்ள கலைஞர்கள் மதுபானம் அருந்திவிட்டு பறையை இசைப்பதில்லை என்பதிலும் உறுதியாக உள்ளனர்.இதுவரை, புத்தர் கலைக்குழுவின் இசை நிகழ்ச்சி இந்தியா முழுவதும் தமிழ்நாடு, கர்நாடகா, ஆந்திரப் பிரதேசம், பீகார் மற்றும் மேற்கு வங்கத்தில் நடந்துள்ளது.

இவ்வாறு 'அழைப்பின் பேரில்' நடத்தும் நிகழ்ச்சிகளைத் தவிர, புத்தர் கலைக்குழுவின் சார்பாக, சமூக காரணங்களுக்காகவும் நிகழ்ச்சிகளை நடத்துகிறார்கள்.

விருதுகள் மற்றும் அங்கீகாரங்கள்
-------------------------------

2012 ஆம் ஆண்டில், விகடன் தொலைகாட்சி நிகழ்ச்சிகளில் புத்தர் கலைக்குழு இடம்பெற்றதோடு,  2014 ஆம் ஆண்டில், **மக்களுக்கான சிறந்த கலைக் குழுவாகவும்** தேர்ந்தெடுக்கப்பட்டது. அதே ஆண்டில், இக்கலைக்குழுவின் நிறுவனரும் ஒருங்கிணைப்பாளருமான மணிமாறன் மகிழினி. புதிய தலைமுறையின் மதிப்புமிக்க தமிழன் என்ற விருதைப் பெற்றுள்ளார்.

மேற்கோள்கள்
-----------

1. ↑  Drummer woman makes it big
2. ↑  "உலகம் முழுக்க பறை ஒலிக்கட்டும்!". .
3. ↑  Finding Paraiaattam a better place
4. ↑  Real Heroes of Tamil Nadu: Manimaran
5. ↑  Puthiya Thalaimurai Viruthugal 2014
கட்வால் புடவை என்பது   இந்தியாவிலுள்ள தெலுங்கானா மாகாணத்தில் ஜொகுலாம்பா கட்வால் மாவட்டத்தில் கைவினையால் நெய்யப்பட்டப் பட்டுப்புடவை ஆகும்.இந்த பட்டுப்புடவை சட்டம் 1999 \_இன் படி ( பதிவு மற்றும்பாதுகாப்பு ) உரிமம் தெலுங்கானா மாகாணத்திற்குக் கொடுக்கப்பட்டுள்ளது.இந்த
 புடவை பருத்தி முந்தானையைக்கொண்ட      பட்டுப்புடவைக்கு சிக்கோ புடவை என்று பெயர்.இந்தப் பட்டுப்புடவை மிக மெல்லியதாக நெய்ய்ப்பட்டு தீப்பெடிக்குள் வைத்துப்பொருத்தப்பட்டுள்ளது.

கட்வால் கைத்தறி மையம்
---------------------

கட்வால் கைத்தறி மையம்,  1946 ஆம் ஆண்டில் மறைந்த  ரத்தன பாபு ராவ்  என்பவரால் நிறுவப்பட்டது.இவருக்கு இந்தப் புடைவப் பற்றிய பரந்த அறிவும் பொருப்பும் உடையவராகத் திகழ்ந்தார்.

மேற்கோள்கள்
-----------

1. ↑  "Geographical Indication". *The Hans India*. 23 January 2016.. பார்த்த நாள்: 27 January 2016.
2. ↑  "State Wise Registration Details of G.I Applications" (PDF). p. 5 இம் மூலத்தில் இருந்து 1 February 2016 அன்று. பரணிடப்பட்டது... பார்த்த நாள்: 28 January 2016.
3. ↑  "Gorgeous Gadwal". *Deccan Herald*.. பார்த்த நாள்: 28 January 2016.
**சங்கீதா திங்க்ரா சேகல்** (*Sangita Dhingra Sehgal*-பிறப்பு: 20 சூன் 1958) ஓர் இந்தியச் சட்ட நிபுணர். இவர் 15 திசம்பர் 2014 முதல் தில்லி உயர்நீதிமன்றத்தின் முன்னாள் நீதிபதி ஆவார். இவர் 21 மே 2020 அன்று பதவி விலகினார்.

பணி
---

சங்கீதா, சண்டிகரில் 20 சூன் 1958இல் பிறந்தார். சண்டிகரில் பள்ளி மற்றும் கல்லூரி கல்வியினை முடித்தார். 1981ஆம் ஆண்டு தில்லி பல்கலைக்கழகத்தில் சட்டப் பட்டம் பெற்றார். இவர் 26 சூலை 1985-இல் தில்லி நீதித்துறை பணியில் சேர்ந்தார். 2000 முதல் 2003 வரை கூடுதல் அமர்வு நீதிபதியாகப் பணியாற்றினார். 2003 முதல் 2004 வரை இந்தியப் பத்திரிகையாளர் மன்றத்தின் செயலாளராகப் பணியாற்றினார். இவர் ஏப்ரல் 2013 முதல் திசம்பர் 2014 வரை தில்லி உயர் நீதிமன்றத்தின் தலைமை பதிவாளர் இருந்தார். சங்கீதா 15 திசம்பர் 2014 அன்று தில்லி உயர் நீதிமன்றத்தின் கூடுதல் நீதிபதியாகப் பதவி உயர்த்தப்பட்டார். 2 சூன் 2016 அன்று நிரந்தர நீதிபதியானார். மேலும் 21 மே 2020 அன்று நீதிபதி பதவியிலிருந்து விலகி தில்லி மாநில நுகர்வோர் மன்ற குறைதீர் ஆணையத்தின் தலைவராகப் பொறுப்பேற்றார்.

மேற்கோள்கள்
-----------

1. ↑  "Justice Sangita Sehgal resigns from Delhi HC to join as State Consumer Commission chief". .
2. ↑  "Justice Sangita Dhingra Sehgal to join Delhi State Consumer Disputes Redressal Commission as its President". .
**வையாபாடல்** என்பது யாழ்ப்பாண வரலாற்றை ஆராய முற்படுவோருக்கான மூல நூல்களிலொன்றாகும். இதன் காப்புச் செய்யுளிலும், தொடர்ந்து வரும் பல இடங்களிலும், இலங்கையின் வரலாற்றைக் கூறுவதே குறிக்கோளெனக் காணினும், இது வட இலங்கையின் வரலாறு பற்றியே கூறுகிறது. 18 ஆம் நூற்றாண்டில் மயில்வாகனப் புலவரால் எழுதப்பட்ட *யாழ்ப்பாண வைபவமாலை* என்னும் நூலுக்கு முதல் நூலாக அமைந்த நூல்களுள் இதுவும் ஒன்று. இந்நூலானது 104 செய்யுள்களினாலானது.

நூலாசிரியர்
-----------

இந்நூலின் ஆரம்பத்தில் அதனை ஆக்கியோன் பற்றிக் கூறும் பாடலிலே, "ததீசிமா முனிதன் கோத்திரத் திலங்கு வையாவென விசைக்கு நாதனே" என்று வருவதனால் இதன் ஆசிரியர் பெயர் வையாபுரி ஐயர் ஆவார் கி.பி 1500 ஆம் ஆண்டளவில் இந்நூல் எழுதப்பட்டதாகும்.

காலம்
-----

இந்நூல் 1440 ஆம் ஆண்டு பட்டத்துக்கு வந்த கனகசூரிய சிங்கையாரியனுடைய இரண்டாவது புதல்வனாகிய ஏழாம் செகராசசேகரன் யாழ்ப்பாண அரசனாயிருந்த காலத்துடன் நிறைவெய்துகிறது. பின்னர் ஆட்சியைக் கைப்பற்றிய சங்கிலியின் ஆட்சிபற்றி எதுவும் குறிப்பிடப்படாமையால், இந்நூல் சங்கிலியின் காலத்துக்கு முன்னரே இயற்றப்பட்டதெனக் கொண்டு, இதன்காலம் 15 ஆம் நூற்றாண்டின் பிற்பகுதிக்கும், 16 ஆம் நூற்றாண்டின் பிற்பகுதிக்குமிடையில் இருக்கக் கூடுமென 1980 ல் கொழும்புத் தமிழ்ச் சங்கம் வெளியிட்ட வையாபாடல் நூலின் பதிப்பாசிரியரான கலாநிதி க. செ. நடராசா அவர்கள் கணித்துக் கூறியுள்ளார்.

மேற்கோள்கள்
-----------

* வையாபாடல் - க. செ. நடராசா பதிப்பு பரணிடப்பட்டது 2007-09-30 at the வந்தவழி இயந்திரம் (மின்னூல் - நூலகம் திட்டம்)

வெளி இணைப்புகள்
---------------

வையாபாடல் நூல் - தமிழ் இணையக் கல்வி கழகம்
**தரம்பால் லக்ரா** (*Dharampal Lakra*) தில்லியைச் சேர்ந்த இந்திய அரசியல்வாதி ஆவார். பிப்ரவரி 2020-இல் அவர் முண்டுகா சட்டமன்றத் தொகுதியைப் பிரதிநிதித்துவப்படுத்தி தில்லியின் ஏழாவது சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் ஆம் ஆத்மி கட்சியைச் சேர்ந்தவர்.

அரசியல் வாழ்க்கை
----------------

லக்ரா முன்பு இந்திய தேசிய காங்கிரசின் உள்ளூர் அலுவலகப் பொறுப்பாளராக இருந்தார். இவர் 2014ஆம் ஆண்டு இ.தே.கா. கட்சியிலிருந்து விலகி ஆம் ஆத்மி கட்சியில் சேர்ந்தார்.

வாழ்க்கை
--------

லக்ரா முண்டுகாவைச் சேர்ந்த தொழிலதிபர். இவர் தன்னை ஒரு விவசாயவாதி என்றும் இந்திய உணவுக் கழகத்தின் உறுப்பினர் என்றும் வர்ணித்துள்ளார். 2020 சட்டப் பேரவைத் தேர்தலில், 300 கோடி ரூபாய் சொத்துக்களுடன் இவர் பணக்கார வேட்பாளராகக் குறிப்பிடப்பட்டார்.

தேர்தல் செயல்திறன்
------------------

மேற்கோள்கள்
-----------

1. 1 2  "Delhi's Richest Candidate Is AAP's Dharampal Lakra. This Is His Net Worth". *NDTV*. 10 February 2020. .

| * பா
* உ
* தொ
ஆம் ஆத்மி கட்சி  |
| --- |
| தேசிய குழுத்தலைவர்கள் | அரவிந்த் கெஜ்ரிவால் (நவம்பர் 2012 முதல் ) |
| தேசிய செயற்குழு (ஜூலை 2013) | பிரசாந்த் பூசண் \* ஷாசியா இல்மி \* கோபால் ராய் \* சஞ்சய் சிங் \* மனிஷ் சிசொடியா \* குமார் விஸ்வாஸ் \* யோகேந்திர யாதவ் |
| மற்றவர்கள் | சந்தோஷ் கோலி \* சோம்நாத் பாரதி \* சுரிந்தர் சிங் \* தர்மேந்தர் சிங் \* சவுரப் பரத்வாஜ் |
**கேசர் தா தாபா** (*Kesar Da Dhaba*) என்பது இந்தியாவின் பஞ்சாப், அமிர்தசரசில் உள்ள ஒரு சைவ பஞ்சாபி தாபா ஆகும். இது 1916ஆம் ஆண்டில் லாகூர் அருகே சேகுபுராவில் பஞ்சாபி இந்துவான லாலா கேசர் மால் என்பவரால் துவங்கப்பட்ட பருப்பு மற்றும் ரொட்டி விற்கும் சிறிய உணவகமாக உருவானது. 1947ல் இந்தியப் பிரிவினைக்குப் பிறகு இது அமிர்தசரசு நகருக்கு மாற்றப்பட்டது. லாலா லஜபதி ராய், ஜவகர்லால் நேரு, இந்திரா காந்தி, பத்மினி கோலாபுரி, யாஷ் சோப்ரா மற்றும் ராஜேஷ் கன்னா ஆகியோர் இங்குச் சாப்பிட்டதாகக் கூறப்படுகிறது. இது நகர அரங்கம் அருகே சௌக் பாசியனில் ஒரு குறுகிய பாதையில் உள்ள ஒரு சிறிய தாபா.

இந்த உணவகத்தின் தனிச்சிறப்பு உணவு தால் மக்கானி (வெண்ணெய் பருப்பு). இங்கு மண் பாத்திரத்தில் வழங்கப்படும் பிர்னிக்காகவும் நன்கு அறியப்படுகிறது.

அந்தோணி போர்தைன் தனது அந்தோணி போர்தைன்: தெரியாத பகுதிகள் எனும் உணவுத் தொடரின் ஒரு பகுதிக்காக இந்த உணவகத்திற்குச் சென்றார்.

சைஃப் அலிகானின் 2017 திரைப்படமான *செப்* படத்தின் சில காட்சிகள் இங்கு படமாக்கப்பட்டன.

மேலும் பார்க்கவும்
------------------

* சைவ உணவகங்களின் பட்டியல்

மேற்கோள்கள்
-----------

1. ↑  Outlook, Volume 46, Issues 13-25, 2006, p. 80
2. ↑  Time Out India: Perfect Places to Stay, Eat and Explore, By Time Out, 2010, p. 276
3. ↑  "This 100-year-old dhaba in Punjab is most sought after for spicy 'dal makhani, India Samvad, 19 Oct 2016". Archived from the original on 28 April 2017. Retrieved 27 April 2017.
4. ↑  Vora, Shivani (18 March 2014). "A Culinary Pilgrimage to Punjab By SHIVANI VORA, New York Times, MARCH 18, 2014". *The New York Times* இம் மூலத்தில் இருந்து 22 July 2016 அன்று. பரணிடப்பட்டது.. .
5. ↑  Upadhyay, Karishma (2 July 2016). "Eating through Amritsar". *The Hindu*. .
6. ↑  "SEASON 3, EPISODE 1 Punjab, India". *CNN*. Archived from the original on 20 October 2014. Retrieved 22 October 2014.
7. ↑  This Amritsar dhaba has a century-old recipe of ‘mah ki daal’ and ‘lachcha parantha’, Divya A, Indian Express, February 3, 2019

வெளி இணைப்புகள்
---------------

* அதிகாரப்பூர்வ இணையதளம்
**அனிமா குகா** ( *Anima Guha* ; 26 மார்ச் 1932 - 29 ஜூலை 2021) அசாமைச் சேர்ந்த ஓர் இந்திய எழுத்தாளர் ஆவார். அனிமா ஏராளமான புதினங்கள், கட்டுரைகள், மொழிபெயர்ப்புகள் மற்றும் பயணக்கட்டுரைகளை வெளியிட்டுள்ளார். இதைத் தவிர இவர் பல கருத்தரங்குகள் மற்றும் மாநாடுகளில் கலந்துகொண்டதுடன், பல ஆய்வுக் கட்டுரைகளையும் அறிவியல் இதழ்களில் வெளியிட்டார்.

கல்வி மற்றும் சொந்த வாழ்க்கை
----------------------------

அனிமா குகா மார்ச் 26, 1932 இல், நிகாரிகா தாசு மற்றும் கிரிந்திர மோகன் தாசு ஆகியோருக்கு துப்ரியில் பிறந்தார். இவர் தனது பள்ளி நாட்களை கோக்ரஜார் எல்பி பள்ளியில் தொடங்கினார். 1947 இல் ஜோர்கட் அரசு பெண்கள் உயர்நிலைப் பள்ளியில் முதல் பிரிவில் தனது மெட்ரிகுலேசன் தேர்வை முடித்தார். 1949 ஆம் ஆண்டில், காட்டன் கல்லூரியில் முதல் பிரிவில் இந்தியப் பள்ளி சான்றிதழ் படிப்பில் தேர்ச்சி பெற்றார். பின்னர், குவகாத்திகாத்தி பல்கலைக்கழகத்தில் இணைந்த காட்டன் கல்லூரியின் தாவரவியல் துறையில் பட்டம் பெற்றார். 

வரலாற்றாசிரியரும் பொருளாதார நிபுணருமான அமலெந்து குகாவை திருமணம் செய்து கொண்டார். பின்னர் அனிமா முதுகலைப் பட்டத்தை முடித்தார். புனே பல்கலைக்கழகத்தில் மானுடவியலில் முனைவர் பட்டம் பெற்றார்.

தொழில்
------

இவர் 1980 முதல் 1984 வரை அறிவியல் மற்றும் தொழிலக ஆய்வு மன்றத்தின் குழு அதிகாரியாக பணியாற்றினார். மேலும் கொல்கத்தாவில் உள்ள இந்திய மானுடவியல் ஆய்வகத்தில் (1976-1989) ஒரு முதுகலை ஆசிரியராக இருந்தார். 1985 முதல் 1990 வரை, கொல்கத்தா பல்கலைக்கழகத்தின் மானுடவியல் துறையில் பல்கலைக்கழக மானியக் குழுவின் ஆராய்ச்சி கூட்டாளியாகப் பணியாற்றினார். அசாமிய பழங்குடி சமூகங்கள் மற்றும் பிற பிற்படுத்தப்பட்ட மக்களிடையே பிறப்பு அசாதாரணங்கள் மற்றும் உள்ளூர் சுகாதார நடைமுறைகளின் மரபியல் மீது கவனம் செலுத்தினார். 

ஜாக்ரெப் (யுகோஸ்லாவியா) மற்றும் புது தில்லியில் நடைபெற்ற மானுடவியல் மற்றும் இனவியல் அறிவியலின் சர்வதேச மாநாடுகளிலும் இவர் கட்டுரைகளை வெளியிட்டுள்ளார்.

இறப்பு
------

குவகாத்தியில் உள்ள ஆர்யா மருத்துவமனையில் வயது தொடர்பான பிரச்சனைகள் காரணமாக 29 ஜூலை 2021 அன்று அனிமா இறந்தார்.

மேற்கோள்கள்
-----------

1. ↑  "Eminent Writer from Assam Anima Guha Passes Away". *The Sentinel* (in ஆங்கிலம்). Retrieved 29 July 2021.
2. ↑  Desk, Sentinel Digital (2021-07-30). "Noted writer & social activist Dr. Anima Guha passes away in Guwahati – Sentinelassam". *www.sentinelassam.com* (in ஆங்கிலம்). Retrieved 2021-10-05.
3. ↑  "Assam : Eminent Author Anima Guha Passes Away". *Northeast Today* (in ஆங்கிலம்). Retrieved 29 July 2021.
4. ↑  "Interpreter of feminine pain – PERSONALITY". *The Telegraph (India)* (in ஆங்கிலம்). Retrieved 29 July 2021.
5. ↑  Today, North East (2021-07-29). "Assam : Eminent Author Anima Guha Passes Away". *Northeast Today* (in அமெரிக்க ஆங்கிலம்). Retrieved 2021-10-05.
6. ↑  "Assam's noted writer, social activist Dr Anima Guha passes away at 89". *Northeast Now* (in ஆங்கிலம்). Retrieved 29 July 2021.
**வி. கார்த்திகேய பாண்டியன்** (*V. K. Pandian*) இந்திய ஆட்சிப் பணி மேனாள் அதிகாரியும் தற்போதைய ஒடிசா மாநிலத்தின் **மாற்றத்திற்கான முயற்சிகளை மேற்கொள்ளும் 5டி (Transformational Initiatives) திட்ட அமைச்சரும்** ஆவார்.

இளமைக் காலம்
------------

1974 ஆம் ஆண்டு மதுரை மாவட்டம் மேலூர் அருகேயுள்ள கூத்தப்பன்பட்டி என்ற ஊரில் பிறந்தவர். தமிழ்நாடு விளையாட்டு மேம்பாட்டு ஆணையத்தின் நெய்வேலி விளையாட்டு விடுதியில் தங்கிப் படித்தார். மதுரை ஒத்தக்கடையிலுள்ள வேளாண் கல்லூரி மற்றும் ஆராய்ச்சி நிலையத்தில் இளங்கலையும் தில்லியில் இந்திய வேளாண் ஆராய்ச்சி நிறுவனத்தில் முதுநிலையும் படித்தார். தமிழ்நாட்டில் பிறந்த வி. கா. பாண்டியன் ஒடிசாவினைச் சேர்ந்த இந்திய ஆட்சிப் பணி அதிகாரி சுஜாதா என்பவரை மணந்தார்.

இந்திய ஆட்சிப்பணி
-----------------

வி. கா. பாண்டியன் தமிழ்நாட்டினைச் சேர்ந்த 2000ஆம் ஆண்டில் இந்திய ஆட்சிப் பணிக்குத் தேர்ந்தெடுக்கப்பட்ட அதிகாரி ஆவார். இவர் ஒடிசா ஆட்சிப் பணி அதிகாரியாக 2002ஆம் ஆண்டில் களஹாண்டி மாவட்டத்தில் தரம்கார்க்கில் துணை ஆட்சியராகப் பணியில் சேர்ந்தார். பின்னர், 2005ஆம் ஆண்டில், மயூர்பஞ்சு மாவட்டத்தின் ஆட்சியராக நியமிக்கப்பட்டார். இங்கு இவரது பணி போராளி குழுக்களின் பரவலைக் குறைக்க நிர்வாகம் எவ்வாறு செயல்பட முடியும் என்பதற்கு உதாரணமாக செயல்பட்டார். 2007-ல் பாண்டியன் கஞ்சாம் மாவட்ட ஆட்சியராக பணி மாறுதல் பெற்றார். இப்பணிகளில் பாண்டியன் திறமையாகச் செயல்பட்டதன் காரணமாக மாநில முதல்வர் நவீன் பட்நாயக்கின் தனிச் செயலாளராக 2011 முதல் பணியாற்றும் வாய்ப்பினைப் பெற்றார். 2019ஆம் ஆண்டு நவீன் பட்நாயக் மீண்டும் முதல்வராகப் பதவியேற்ற பின்னர் கூடுதல் பொறுப்புகள் பாண்டியனுக்கு வழங்கப்பட்டன.

மாநில அமைச்சராக
---------------

பாண்டியன் அரசுப் பதவியிலிருந்து அரசியலில் சேரலாம் என எதிர்க்கட்சிகள் கூறிவந்த நிலையில் தனது அரசுப் பதவியிலிருந்து 23 அக்டோபர் 2023 அன்று விருப்ப ஓய்வு பெற்ற நிலையில் ஆளும் பிஜு ஜனதா தளம் கட்சியில் இணைந்தார்.இந்நிலையில் ஒடிசா மாநில மாற்றத்திற்கான முயற்சிகள் நவீன ஒடிசா திட்ட அமைச்சராக நியமிக்கப்பட்டுள்ளார்.

விருதுகள்
---------

பாண்டியன் சிறப்பாக பணியாற்றியதைத் தொடர்ந்து பல விருதுகள் பெற்றுள்ளார். அவை:

* பொதுப்பணித் துறையின் மறுவாழ்வுக்காக இந்தியக் குடியரசுத் தலைவரின் தேசிய விருது.
* 'ஹெலன் கெல்லர் விருது'
* கஞ்சாம் மாவட்ட ஆட்சியராக, எய்ட்ஸ் நோயால் பாதிக்கப்பட்டவர்களுக்காக பணியாற்றியதற்கான தேசிய விருது, சுகாதாரம் மற்றும் குடும்ப நல அமைச்சகம், இந்திய அரசு
* மகாத்மா காந்தி தேசிய ஊரக வேலை உறுதியளிப்புச் சட்டத்தினை செயல்படுத்தி நாட்டின் சிறந்த மாவட்டமாகக் கஞ்சாம் மாவட்டத்திற்கான தேசிய விருது இரண்டு முறை - இந்தியப் பிரதமரால் வழங்கப்பட்டது.

மேற்கோள்கள்
-----------

1. ↑  ஒடிசாவின் கேபினெட் அமைச்சரானார் தமிழரான வி.கே. பாண்டியன் - மாநில அரசு அறிவிப்பு
2. ↑  V. K Pandian, former IAS officer and close aide of Odisha CM Naveen Patnaik, formally joins BJD
3. ↑  "யார் இந்த கார்த்திகேயன் பாண்டியன்? ஒடிசாவில் தமிழ்ப் புயல்!". தினமணி.. பார்த்த நாள்: 25 October 2023.
4. ↑  "ஒடிஷாவில் தமிழருக்கு கேபினட் அந்தஸ்து ஐஏஎஸ் பதவியை துறந்த மறுநாளில் அடித்தது யோகம்" (in தமிழ்). *தின மலர்* (தஞ்சாவூர்) **73**: p. 1. 25 அக்டோபர் 2023.
5. ↑
6. ↑  பிஜு ஜனதா தளத்தில் இணைந்த ஐ.ஏ.எஸ். அதிகாரி: யார் இந்த வி.கே.பாண்டியன்?
7. ↑
**டயமண்ட் நெக்லஸ்** என்பது 2012 ஆம் ஆண்டு வெளியான இந்திய மலையாள மொழி காதல் நாடகத் திரைப்படமாகும். இதனை லால் ஜோஸ் இயக்கினார். கதை இக்பால் குட்டிப்புரம் எழுதியதாகவும். 

இதில் பகத் பாசில், அனுஸ்ரீ, கௌதமி நாயர், சம்வ்ருதா சுனில் ஆகியோர் முக்கிய கதாபாத்திரங்களில் நடித்திருக்கின்றனர். இந்தப் படம் துபாயைச் சேர்ந்த புற்றுநோயியல் நிபுணர் டாக்டர் அருண்குமாரின் வாழ்க்கைக் கதையாகும். அருண்குமார் தன்னுடைய அம்மாவின் கவனிப்பு மற்றும் கட்டுப்பாட்டில் வளர்ந்து பின் மருத்துவராகிறார். துபாயில் மருத்துவர் வேலை செய்யும் காலத்தில் ஆடம்பர வாழ்க்கையை நேசிக்கிறார். அதனால் கடனாளியாகவும் ஆகிறார். இப்படியான சூழலில் பணிபுரியும் இடத்தில் நர்சாக வேலை செய்யும் பெண்ணை நேசிக்கிறார். ஆனால் துபாயிலிருந்து இந்தியா திரும்பும் போது வேறு ஒரு பெண்ணுடன் திருமணம் நடக்கிறது. பிறகு மீண்டும் துபாய் வந்தவர் நோயாளியாக வந்த பெண்ணுடன் தங்குகிறார். இவ்வாறு வெவ்வேறு வாழ்க்கை முறைகளைச் சேர்ந்த மூன்று பெண்களைச் சந்தித்த பிறகு அவரது ஆடம்பர வாழ்க்கையின் முடிவையும் சொல்கிறது திரைப்படம்.

ஆதாரங்கள்
---------

1. ↑  "Chennai Box-Office (June-July 2012)". *சிஃபி*. 1 August 2012. Archived from the original on 7 August 2012. பார்க்கப்பட்ட நாள் 13 May 2019.
2. ↑  Manjusha Radhakrishnan (10 June 2021). "50 Bollywood, Hollywood and Arab films that were shot in the UAE". கல்ப் நியூஸ். பார்க்கப்பட்ட நாள் 15 June 2021.

வெளி இணைப்புகள்
---------------

* இணையதள திரைப்பட தரவுத்தளத்தில் *Diamond Necklace*
**அஜய் கோபிகிசன் பிரமல்** (பிறப்பு 3 ஆகஸ்ட் 1955) ஒரு இந்திய பெருஞ்சொத்துக்காரர் (நூறு கோடிக்கணக்கில் சொத்துள்ளவர்) தொழிலதிபர் மற்றும் பிரமல் குழுமத்தின் தலைவர் ஆவார். இக்குழுமம் மருந்து, நிதிச் சேவைகள், நிலம், மனை விற்பனை, சுகாதாரப் பகுப்பாய்வு மற்றும் கண்ணாடி பேக்கேஜிங் ஆகியவற்றில் ஆர்வமுள்ள ஒரு குழுமமாகும்.  செப்டம்பர் 2022 நிலவரப்படி, அஜய் கோபிகிசன் பிரமலின் நிகர மதிப்பு US$3 பில்லியன் என மதிப்பிடப்பட்டுள்ளது.

தொடக்க கால வாழ்க்கை
-------------------

அஜய் பிரமல் 1995 ஆம் ஆண்டு ஆகத்து 3 ஆம் நாள் இந்தியாவின் இராசத்தானில் கோபிகிசன் பிரமல் மற்றும் லலிதா பிரமல் ஆகியோருக்குப் பிறந்தார். 1977 ஆம் ஆண்டில், 22 வயதில், பிரமல் தனது தாத்தா பிரமல் சத்ரபுஜ் என்பவரால் 1934 இல் நிறுவப்பட்ட தனது குடும்பத்தின் ஜவுளித் தொழிலைத் தொடங்கினார். அவரது தந்தை, கோபிகிசன் பிரமல், 1979- ஆம் ஆண்டில் இறந்தார். ஐந்து ஆண்டுகளுக்குப் பிறகு, அவர் ஒரு மூத்த சகோதரரை புற்றுநோயால் இழந்தார், இது அவரை வணிகத்தை மேற்கொள்ளத் தூண்டியது. 

பிரமல் ஜெய் ஹிந்த் கல்லூரி மற்றும் மும்பை பல்கலைக்கழகத்தின் (அப்போது பம்பாய் ) பசந்த்சிங் அறிவியல் கழகத்தில் அறிவியல் இளங்கலைப் பட்டம் பெற்றுள்ளார். மும்பை பல்கலைக்கழகத்தின் மேலாண்மைக் கல்விக்கான பஜாஜ் நிறுவனம், ஜம்னாலாலில் மேலாண்மைப் படிப்பில் முதுகலைப் பட்டம் பெற்றார். மேலும், 1992- ஆம் ஆண்டில் ஆர்வர்டு வணிகவியல் நிறுவனத்தில் ஆறு வார காலத்திற்கான மேம்பட்ட நிர்வாகவியல் படிப்பு ஒன்றைப் பயின்றார்.   பிரமல் இந்தியாவின் அமிட்டி பல்கலைக்கழகத்தால் கெளரவ முனைவர் பட்டத்தையும்  இந்தியத் தொழில்நுட்பக் கழகம், இந்தூரில் இருந்து அறிவியலுக்கான கௌரவ முனைவர் பட்டத்தையும் பெற்றுள்ளார்.

வணிக வாழ்க்கை
-------------

மேற்கோள்கள்
-----------

1. ↑  "Piramal Housing Finance backs Chennai realty firm in $30 mn deal". *VC Circle*. 18 June 2018.
2. ↑  "Forbes profile: Ajay Piramal". *Forbes*. பார்க்கப்பட்ட நாள் 23 September 2022.
3. ↑  "Piramal History". *Forbes*.
4. ↑  "Building a better India through business and philanthropy – Alumni – Harvard Business School". *alumni.hbs.edu*. பார்க்கப்பட்ட நாள் 29 January 2019.
5. ↑  "Harvard Business School" (PDF).
6. ↑  "Honorary Doctorate Degree in Philosophy". *The Silicon Review*.
7. ↑  Parida, Rashmi R. (22 November 2018). "Mr. Ajay Piramal, Chairman, Piramal Group, Conferred with Honorary Doctor of Science (Honoris Causa) Degree by IIT-Indore". *indiaeducationdiary.in*. பார்க்கப்பட்ட நாள் 29 January 2019.
**சிகுவனாபா** ( *Siguanaba* ) என்பது நடு அமெரிக்க நாட்டுப்புறக் கதைகளில் தோன்றும் ஒரு இயற்கைக்கு அப்பாற்பட்ட பாத்திரமாகும். இருப்பினும் இது மெக்சிகோவிலும் கதை வடிவில் கூறப்படுகிறது. தனது வடிவத்தை மாற்றிக்கொள்ளும் ஆவியான இது பொதுவாக பின்னால் இருந்து பார்க்கும்போது ஒரு கவர்ச்சியான, நீண்ட முடி கொண்ட பெண்ணின் வடிவத்தை எடுக்கும். இவள் தன் முகத்தை குதிரையின் முகமாகவோ அல்லது மண்டையோடாகவோ மாற்றிக்கொண்டு ஆண்களை ஆபத்தில் ஆழ்த்துவாள்.

சிகுவனாபா பற்றிய கதைகள் காலனித்துவ காலத்தில் எசுப்பானியாவில் இருந்து இலத்தீன் அமெரிக்காவிற்கு கொண்டு வரப்பட்டிருக்கலாம். இது பழங்குடியினர் மற்றும் *மெஸ்டிசோ* மக்கள் மீது கட்டுப்பாட்டைப் பயன்படுத்துவதற்கான வழிமுறையாக காலனித்துவவாதிகளால் பயன்படுத்தப்பட்டது.

தோற்றம்
-------

சிகுவனாபா நிர்வாணமாகவோ அல்லது மெலிந்த வெள்ளை அல்லது கருப்பு ஆடைகளை அணிந்த ஒரு அழகான பெண்ணாக தோன்றுவாள். அவள் வழக்கமாக ஒரு பொது நீர் ஏரி, ஆறு அல்லது பிற நீர் ஆதாரங்களில் குளிப்பது போல் தோன்றுவாள்.  மேலும் சில சமயங்களில் துணி துவைப்பதையும் காணலாம்.  இருண்ட, நிலவு இல்லாத இரவுகளில் தனிமையில் இருக்கும் ஆண்களை முதலில் தன் முகத்தைப் பார்க்க விடாமல் கவர்ந்து இழுக்க அவள் விரும்புவாள்.  ஆழமான பள்ளத்தாக்குகள் மற்றும் இருண்ட காடுகளில் அவர்களை அழைத்துச் செல்ல அத்தகைய ஆண்களை அவள் தூண்டுவாள். 

குவாத்தமாலாவில், சிகுவனாபா மிக நீண்ட கூந்தலுடன் அழகான, கவர்ச்சியான பெண்ணாகத் தோன்றுவதாக கதைக் கூறப்படுகிறது. குதிரையின் முகமாகவோ அல்லது மனித மண்டை ஓடாகவோ வெளிப்படும் அவள் கடைசி தருணம் வரை தன் முகத்தை வெளிப்படுத்த மாட்டாள்.  அவளால் பாதிக்கப்பட்ட ஒருவன் (பொதுவாக ஒரு விசுவாசமற்ற மனிதன்) பயத்தால் இறக்கவில்லை என்றால், அவன் அவளது பார்வையால் பைத்தியம் பிடிக்கிறான்.  சிகுவனாபா ஒரு ஆணின் காதலியின் தோற்றத்தைப் போல தோன்றி அவனை வழிதவறச் செய்யலாம். 

குழந்தைகளுக்குத் தோன்றும் போது, சிகுவனாபா குழந்தையின் தாயைப் போலத் தோன்றுவாள். அவள் குழந்தையை தொட்டவுடன், அதற்கு பைத்தியம் பிடித்து விடும். பின்னர் பாதிக்கப்பட்ட குழந்தையை காட்டுக்குள் அழைத்துச் செல்வாள்.

பாதுகாப்பு
----------

பாரம்பரிய முறைகள் சிகுவனாபாவை விரட்டுவதாக கூறப்படுகிறது. குவாத்தமாலாவிற்கும் எல் சால்வடோருக்கும் இடையிலான எல்லைப் பகுதிகளில், சிகுவனாபாவைப் பார்ப்பவர்கள் சிலுவையின் அடையாளத்தை அவள் மீது வைப்பார்கள் அல்லது தங்கள் கத்தியைக் கடிப்பார்கள். அதே நேரத்தில் தீய ஆவி தன்னை பிடிப்பதிலிருந்தும் பயம் இரண்டையும் விரட்டுகிறார்கள். 

 சிகுவனாபா சில சமயங்களில் நிர்வாணமாகத் தன் தலைமுடியை கோதிக்கொள்ளும் ஒரு ஓவியம்
குவாத்தமாலாவில் சிகுவனாபா *லா சிகுவனாபா* என்று அழைக்கப்படுகிறாள். அவள் ஒண்டுராசில் *சிகுவா* என்றும், எல் சால்வடாரில் *சிகுவனாபா* என்றும், கோஸ்ட்டா ரிக்காவில் *செகுவா* என்றும் அழைக்கப்படுகிறாள். பெயர் இடத்துக்கு இடம் மாறினாலும், சிகுவனாபாவின் தோற்றமும் செயல்களும் மாறாமல் இருக்கின்றன. 

1. ↑  Fernández-Poncela 1995, p.107.
2. ↑  Lara Figueroa 1996, pp.28-29.
3. ↑  Lara Figueroa 1996, p.32.
4. 1 2  Lara Figueroa 1996, p.29.
5. ↑  Lara Figueroa 1996, p.30.
6. 1 2  Barnoya Gálvez 1999, p.139.
7. ↑  Molina et al 2006, p.31.
8. ↑  Molina et al 2006, p.30.
9. ↑  Lara Figuaroa 1996, p.33.
கங்கேலு நடனம்
**காங்கிலு** அல்லது **கங்கிலு** என்பது இந்தியாவின் கர்நாடக சமூகங்களுக்கு குறிப்பாக உடுப்பிபகுதி மக்களுக்கு முக்கியத்துவம் வாய்ந்த ஒரு பாரம்பரிய நாட்டுப்புற நடனம் ஆகும். இது மண்டல் சமூகத்தால் நிகழ்த்தப்படும் ஒரு ஆன்மீக நாட்டுப்புற நடன வடிவமாகும்.  முழு நிலவு நாளில் மட்டுமே நிகழ்த்தப்படும் இது நோய், தீய சக்திகள் மற்றும் பிற எதிர்மறை ஆற்றல்களைத் தவிர்ப்பதற்கும், அமைதி, நல்லிணக்கம் மற்றும் சமூக உணர்வை வளர்ப்பதற்கும் பயன்படுவதாக நம்பப்படுகிறது. கங்கேலு என்பது வெறும் நடனம் மட்டுமல்ல, 5க்கும் மேற்பட்ட உறுப்பினர்கள் ஒரே மாதிரியான உடைகளையும் ஒப்பனையையும் அணிந்து நடத்தும் ஒரு நடனச் செயலாகும்.

நடன வடிவம்
----------

துளு மொழியில் "காங்" என்றால் பாக்கு மரம் என்று பொருள்படும். அதற்கேற்ப நடனக் கலைஞர்களும் பாக்கு நாரால் செய்யப்பட்ட ஆடைகளை அணிந்து ஆடுவதால் இந்த நடனம் இப்பெயரைப் பெற்றுள்ளது. இந்த நடனம் துளுவ நாட்காட்டியின் (மார்ச் மாதத்தில்) மாய் மாதத்தின் முழுநிலவு நாளில் (பௌர்ணமி) நிகழ்த்தப்படுகிறது.

வேகமான மற்றும் விரைவான தாளங்கள், சக்திவாய்ந்த மற்றும் அழகான நடன அசைவுகள் மற்றும் படிகளுடன் குழு உறுப்பினர்களுடன் சரியான ஒத்திசைவு போன்ற அனைத்து நாட்டுப்புற நடனங்களிலும் இருக்கும் அதே தன்மையுடன் இதுவும் வியக்கத்தக்க நடன நிகழ்ச்சிகளில் ஒன்றாக இருந்து வருகிறது. காங்கிலு நடனத்திற்கு முன், நடனக்கலைஞர்கள் தங்கள் தெய்வமான கடகேஸ்வரி அல்லது துர்க்காவை வணங்கி, பின்னரே தலைப்பாகை அல்லது பாக்கு கீற்றுகளால் ஆன தலைக்கவசத்தையும் அணிகிறார்கள்

மேற்கோள்கள்
-----------

1. ↑  "About". *Tulunadu.jigsy.com*. .
2. 1 2  "Kangilu Dance Form of Udupi, Traditional Folk Dance of Udupi". *Udupilive.in*. .
3. ↑  "காங்கிலு நாலிகே". .
**சசிகலா சின்கா** ஓர் இந்திய அறிவியலாளர், இந்திய அதிநவீன ஏவுகணை பாதுகாப்பு திட்டத்தின் ஒரு பகுதியான எண்டோ-அட்மாஸ்பெரிக் இடைகுறுக்கீடு ஏவுகணை மேம்பட்ட பகுதி பாதுகாப்பு திட்டத்தில் திட்ட இயக்குநராகவும் இவர் அறியப்பட்டவர். 2019ஆம் ஆண்டு நிலவரப்படி, இவர் பாதுகாப்பு ஆராய்ச்சி மற்றும் மேம்பாட்டு அமைப்பில் 'விஞ்ஞானி எச்' நிலைக்குத் தரப்படுத்தப்பட்டார். இவரின் கீழ் 300 அறிவியலாளர்கள் செயல்படுகின்றனர்.

வாழ்க்கை
--------

தமிழகத்தின் மதுரையில் பிறந்தவர் சசிகலா சின்கா. இவரது தந்தை ஒரு தரைப்படை பொறியாளர். இதனால் இவர் இந்தியா முழுவதும் வேலையின் காரணமாகப் பயணம் செய்தார். இவர் செகந்திராபாத்தில் உள்ள தூய ஆன்ஸ் உயர்நிலைப் பள்ளி, தூய பிரான்சிசு மகளிர் கல்லூரி மற்றும் ஐதராபாத்தில் உள்ள உசுமானியா பல்கலைக்கழகம் ஆகியவற்றில் பயின்றார். இவர் பாதுகாப்பு மேம்பாட்டு ஆராய்ச்சி அமைப்பில் சேர்ந்து, ஒரு வருடத்திற்குள் பதவி விலகி காரக்பூர், இந்தியத் தொழில்நுட்ப நிறுவனத்தில் பொறியியல் முதுகலைப் படிப்பை முடித்தார், இங்கு இவர் தனது வாழ்க்கைத் துணைவரையும் சந்தித்தார். இதற்குப் பிறகு இவர் நுண்ணலைப் பொறியியலாளர் சங்கத்தில் சேர்ந்தார். ஆனால் 1989-இல் தனது முதல் மகள் பிறந்த பிறகு வெளியேறினார். இவரது கணவர் இந்தியக் கடற்படை அதிகாரி. இவர்களுக்கு இரண்டு மகள்கள் இருந்தனர். 1997இல், இவரது கணவர் வாகன விபத்தில் இறந்தார்.

சின்கா 1997-இல் ஒப்பந்த அடிப்படையில் மீண்டும் பாதுகாப்பு மேம்பாட்டு ஆராய்ச்சி அமைப்பின் ஏவுகணை ஆராய்ச்சி மையமான இமாரத் ஆராய்ச்சி மையத்தில் சேர்ந்தார். மேலும் 2001-இல் முழுநேர அறிவியலாளராகப் பதவியில் சேர்ந்தார். இவர் 'வானொலி அதிர்வு உணர்வி துணை அமைப்பில்' பணிபுரியத் தொடங்கினார். இதற்காக இவரது குழுவிற்கு 2007-இல் அக்னி விருது வழங்கப்பட்டது. 2012-இல் இவர் மேம்பட்ட வான் பாதுகாப்பு திட்டத்தின் திட்ட இயக்குநராக இருந்தார். 2017-இல் சுமார் 300 ஆராய்ச்சியாளர்கள் கொண்ட குழுவை வழிநடத்தினார். வானூர்தி, *ரேடாம்* மற்றும் கதிரலைக் கும்பா குறுக்குவெட்டுகளை மேம்படுத்துவதில் நிபுணத்துவம் பெற்றவர், சின்கா.

மேற்கோள்கள்
-----------

1. 1 2 3  Geetanath, V. (2017-03-09). "At the vanguard of the interceptor missile success" (in en-IN). .
2. 1 2  Isaac, Christopher (2017-03-09). "Meet Shashikala, The missile woman" (in en). .
3. ↑  "Dr Shashikala Sinha – ET Women's Forum" (in en-GB). .
4. ↑  "Shashikala Sinha, the scientist behind the ballistic missile shield" (in en). .
**1-குளோரோநாப்தலீன்** (*1-Chloronaphthalene*) என்பது C10H7Cl என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இது நிறமற்றதாகவும் எண்ணெய் நிலையிலான நீர்மமாகவும் காணப்படுகிறது. படிகங்களின் ஒளிவிலகல் எண்ணை அமிழ்வு முறை மூலம் தீர்மானிக்க பயன்படுகிறது. 1-குளோரோ நாப்தலீன் சேர்மம் 2-குளோரோ நாப்தலீனுக்கு ஒரு மாற்றியம் ஆகும்.

தயாரிப்பு
---------

1-குளோரோநாப்தலீன் நேரடியாக நாப்தலீனின் குளோரினேற்ற வினை மூலம் பெறப்படுகிறது. இரண்டு ஒற்றை குளோரினேற்ற மாற்றியங்களான 1-குளோரோ நாப்தலீன் மற்றும் 2-குளோரோ நாப்தலீன் ஆகியவற்றுடன் கூடுதலாக இருகுளோரோ நாப்தலீன் மற்றும் முக்குளோரோ நாப்தலீன் போன்ற வழிப்பெறுதிகளும் உருவாகின்றன.

பயன்பாடுகள்
-----------

இந்த நச்சு, முனைவற்ற கரிமக்குளோரின் சேர்மம் சில நேரங்களில் சக்திவாய்ந்த உயிர்க்கொல்லியாகப் பயன்படுத்தப்படுகிறது. மேலும் இது கபசிலியம் என்றும் அழைக்கப்படுகிறது. கப்பல் கொள்கலன்களின் மரத் தளங்களில் பூச்சிக்கொல்லி மற்றும் பூஞ்சைக் கொல்லியாக செயல்படுகிறது, ர்டேன் ஒரு லேசான, எரிச்சலூட்டும் வாசனையைக் கொண்டுள்ளது. 1948 முதல் 1988 வரையிலான காலத்தில் அமெரிக்காவில் பயன்படுத்தப்பட்ட குளோர்டேன் என்ற பூச்சிக்கொல்லியின் பங்கை இது செய்கிறது.

1-குளோரோ நாப்தலீன் 1970 ஆம் ஆண்டுகளில் எண்ணெய்கள், கொழுப்புகள் ஆகியவற்றிற்கான பொதுவான கரைப்பானாகவும் பயன்படுத்தப்பட்டது. படிகங்களின் ஒளிவிலகல் குறியீட்டெண்ணைக் கண்டறியவும் இது பயன்படுகிறது.

மேலும் காண்க
------------

* 1-புரோமோநாப்தலீன்

மேற்கோள்கள்
-----------

1. ↑  "Oxford MSDS" இம் மூலத்தில் இருந்து 2009-01-13 அன்று. பரணிடப்பட்டது.. .
2. ↑  Bavendamm, W.; Bellmann, H. (1953). "Chlornaphthalin-Präparate" (in German). *Holz Als Roh- und Werkstoff* **11** (2): 81–84. doi:10.1007/BF02605462.
3. ↑  "1-Chloronaphthalene". sigmaaldrich.com.. பார்த்த நாள்: 14 June 2017.
இதே பெயரில் வெளிவந்த ஏனைய திரைப்படங்களுக்கு ஞானசௌந்தரி பக்கவழியைப் பார்க்கவும்.

***ஞானசௌந்தரி*** 1948 ஆம் ஆண்டில் ஜெமினி கலையகத்தினால் தயாரிக்கப்பட்டு வெளியான ஒரு வரலாற்றுத் தமிழ்த் திரைப்படம் ஆகும். இதே பெயரில் (ஞானசௌந்தரி) இதே திரைக்கதையுடன் இதே ஆண்டில் சிட்டாடல் நிறுவனம் ஒரு திரைப்படத்தை வேறு நடிகர்களுடன் வெளியிட்டிருந்தது. இரண்டையும் வேறுபடுத்துவதற்காக இத்திரைப்படம் ஜெமினியின் ஞானசௌந்தரி எனவும், மற்றையது சிட்டாடலின் ஞானசௌந்தரி எனவும் விளம்பரப்படுத்தப்பட்டன. ஜெமினியின் திரைப்படம் வெளியான போது சீட்டாடலின் ஞானசௌந்தரி மிக வெற்றிகரமாக ஓடிக் கொண்டிருந்தது. ஜெமினியின் ஞானசௌந்தரி பெரும் தோல்வியடைந்தது. படம் படுதோல்வியடைந்ததை அடுத்து, ஜெமினி ஸ்டூடியோசின் அதிபர் எஸ். எஸ். வாசன் படத்தின் பிரதிகள் அனைத்தையும் திரும்பப் பெற்றுக் கொண்டு, அவற்றை எரித்து விட்டார். இதனால், இத்திரைப்படத்தின் பிரதிகள் எதுவும் இப்போது கிடைக்கவில்லை.

ஜெமினியின் ஞானசௌந்தரி முருகதாசாவின் இயக்கத்தில் நாயினாவின் தயாரிப்பில் வெளிவந்தது. இதன் பாடல்களை பாபநாசம் சிவன், கொத்தமங்கலம் சுப்பு, கே. வி. வேணு ஆகியோர் எழுத, எம். டி. பார்த்தசாரதி இசையமைத்திருந்தார். ஜெயசங்கர், நடராஜ் ஆகியோர் நடனங்களை அமைத்திருந்தனர்.

திரைக்கதை
---------

நடிப்பு
-------

* எம். கே. ராதா
* வி. எஸ். சுசீலா
* டி. ஆர். இராமச்சந்திரன்
* ப. கண்ணாம்பா
* டி. இ. கிருஷ்ணமாச்சாரி
* டி. என். மீனாட்சி
* வேலாயுதம்
* சுப்பையா பிள்ளை

மேற்கோள்கள்
-----------

1. ↑  Krishna Kuchela
2. ↑   (in English) *Pride of Tamil Cinema: 1931 To 2013 - Gnana Soundari - Trivia*. சென்னை: Blue Ocean Publishers. 2013. பக். 77 இம் மூலத்தில் இருந்து 2016-11-17 அன்று. பரணிடப்பட்டது... பார்த்த நாள்: 2016-11-17.
3. 1 2   (in தமிழ்) *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004 இம் மூலத்தில் இருந்து 2016-09-10 அன்று. பரணிடப்பட்டது... பார்த்த நாள்: 2016-10-06.
**கடல் உயிர் தொகைக்கணக்கீடு** என்பது கடல் உயிரங்களைப் பற்றி ஆய்வு செய்யும் 80 நாடுகளுக்கு மேற்பட்ட நாடுகள் சேர்த ஒரு உலகளாவிய ஆராய்ச்சியாளர் வலைப்பின்னல். பத்தாண்டு திட்டமான இது, கடல் வாழ் உயிரினங்கள், அவற்றின் பல்வகைத்தன்மை, பரவல் போன்ற தகவல்களை ஒருங்கிய முறையில் சேகரித்து, ஒரு பொது தரவுத்தளத்தில் பகிர்வததை நோக்காகக் கொண்டது. இத் திட்டத்தின் முடிவுகள் 2010 இல் இலண்டலின் வெளியிடப்படும். இந்த திட்டத்தில் பல நூற்றுக்கணக்கான இதுவரை அறியப்படாத கடல் உயிர்கள் கண்டறியப்பட்டுள்ளன.

வெளி இணைப்புகள்
---------------

* உத்யோகபூர்வ இணைப்பு

மேற்கோள்கள்
-----------

1. ↑  "2010 Census of Marine Life News Release, 23 September 2010". coml.org. 23 September 2010. .
2. ↑  Konkiel, Stacy (2010-10-07). "Census of Marine Life Launches in London". everyone.plos.org. .
3. ↑  Entwisle, Amy. 2011. "What Lies Beneath" Interview with Jesse Ausubel, Co-Founder, Census of Marine Life. Imagine Magazine, Johns Hopkins Center for Talented Youth, January 2011; retrieved from phe.rockefeller.edu website (July 25 2018)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Erigeron|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**கணினி வரைகலைஞர்** (Graphic Designer, Graphic Artist) என்பவர் கணினி உதவியுடன் பக்கங்கள் வடிவமைத்தல், நூல்களுக்கு முன்னட்டைகள் வடிவமைத்தல், கணினி மூலம் சித்திரங்கள் வரைதல், மற்றும் இலச்சினைகள் உருவாக்குதல், கண்கவர் சுவரொட்டிகள், பதாதைகள் என்பன வடிவமைத்தல், உருமாற்றம் செய்தல், பழைய படங்களை நவீன காலத்திற்கேற்ப வடிவமைத்தல், நிழற்படங்களை ஒழுங்கமைத்தல் முதலிய பணிகளைச் செய்பவர்

கணினிக்கான நவீன எழுத்துருக்கள் வடிவமைத்தல், சகல மொழிகளிலும் யுனிகோட் மற்றும் ரீரீஎப் (Ttf) எழுத்துருக்கள், போன்றவற்றைக்கொண்டு எழுதுதல் போன்றனவும் கணினிப் பக்கவடிவமைப்பாளரினால் மேற்கொள்ளப்படுகிறது. பத்திரிகைகள், சஞ்சிகைகள், மின்னூல்கள், மற்றும் இணையத்தள வடிவமைப்புக்கும் கணினிப் பக்கவடிவமைப்பாளர்களே சாலவும் பணியாற்றுகிறார்கள்.

கணினிப் பக்கவடிவமைப்புக்காகப் பயன்படுத்தப்படும் மென்பொருட்கள்
-------------------------------------------------------------

* அடோப் பேஜ்மேக்கர்
* அடோப் பொட்டோஷாப்
* அடோப் இலஸ்ட்ரேட்டர்
* அடோப் இன்டிசைன்
* கோரல்டிரா

முதலியனவும் மற்றும் பலவும்.

பத்திரிகை வடிவமைப்புக்குப் பெரும்பாலும் இலங்கை மற்றும் இந்திய நாடுகளில் பேஜ்மேக்கர், போட்டோசாப் மென்பொருட்களே பயன்படுத்தப்படுகின்றன. வளைகுடா நாடுகளில் இல்லஸ்டிரேட்டர் மென்பொருளைப் பயன்படுத்தியே பத்திரிகை மற்றும் இதர ஊடகங்கள் வடிவமைக்கப்படுகின்றன.

பேஜ் மேக்கரின் புதிய விரிவாக்கம் நிறுத்தப்பட்டதால் இன்று பாவனையிலிருந்து அது பெரும்பாலும் விலகிவிட்டது. அதற்குப் பதிலாக அடோப் இன்டிசைனே பயன்பாட்டில் உள்ளது.

மேற்கோள்கள்
-----------

1. ↑  Flavin, Brianna (October 17, 2023). "What Is Graphic Design? A Beginner's Guide to This Creative Career". Rasmussen University. .
2. ↑  Jessica Helfand. "What is graphic design". AIGA.. "it is the art of visualizing ideas"
3. ↑  Simmons, Liz; Beagle, Veronica (July 3, 2023). "How To Become A Graphic Designer: A Step-By-Step Guide". Forbes. .
உடல்ரீதியான காயங்களை ஏற்படுத்துவதாக, அல்லது வேறுவகையான பயமுறுத்தல்கள் மூலம் ஒருவரிடமிருந்து வாங்கும் பணம் அல்லது சொத்து **கப்பம்** (ஒலிப்புⓘ) (Extortion) எனப்படுகின்றது. பொதுவாகச் சட்டப்படி இது ஒரு குற்றம் ஆகும். பல சமயங்களில் இவ்வாறு பாதுகாப்புக்குக் குந்தகம் விளைவிப்பதாகப் பயமுறுத்தி வாங்கும் பணத்தைக், குறிப்பிட்டவரின் பாதுகாப்பை உறுதிப்படுத்துவதற்கான கொடுப்பனவு என மங்கல வழக்காகவும் கூறுவதுமுண்டு. ஒழுங்கமைக்கப்பட்ட குற்றம் புரியும் குழுக்களே பெரும்பாலும் கப்பம் வாங்கும் செயலில் ஈடுபடுகின்றன. குற்றமாகக் கருதப்படுவதற்குப் பணமோ சொத்தோ உண்மையில் பரிமாறப்பட்டிருக்கவேண்டிய அவசியம் இல்லை. இவ்வாறு பணம் அல்லது சொத்தைப்பெறும் நோக்கத்தோடு பயமுறுத்தல் விடுப்பது மட்டுமே கப்பம் வாங்கும் குற்றம் எனக் கருதப்படலாம்.

மேற்கோள்கள்
-----------

1. ↑  Lindgren, James (April 1984). "Unraveling the Paradox of Blackmail". *Columbia Law Review* **84** (3): 670–717. doi:10.2307/1122502.
2. ↑  "Exaction - definition of exaction by the Free Online Dictionary, Thesaurus and Encyclopedia". Thefreedictionary.com. .
3. ↑   "Exact definition - Dictionary - MSN Encarta"..